מגדלי פטרונס

מגדלי פטרונס (במלאית: Menara Petronas) הם זוג גורדי שחקים סופר גבוהים בקואלה לומפור, בירת מלזיה. הבניינים מתנשאים לגובה של 451.9 מטרים והם בעלי 88 קומות כל אחד. בזכות כך, החזיקו בתואר "הבניין הגבוה ביותר בעולם" בין השנים 1998–2004, עד השלמת בנייתו של טאיפיי 101 בטאיוואן. היסטוריה הבניינים (מגדל פטרונס 1 ומגדל פטרונס 2) תוכננו על ידי האדריכל האמריקני ממוצא ארגנטינאי, סזאר פלי, ותוכננו בסגנון אדריכלות פוסט-מודרנית במטרה ליצור סמל לעיר, קואלה לומפור, התואם למאה העשרים ואחת. עבודות התכנון החלו ב-1 בינואר 1992 וכללו מבחנים מחמירים של עומסי רוח על הבניינים בהתאם למשטר הרוחות באזור. ב-1 במרץ 1993 החלו עבודות ההקמה של הבניינים בשטח. המגדלים נחנכו ב-1998 והיו באותה עת המגדלים הגבוהים ביותר בעולם, כשהם מחליפים את מגדל סירס. ב-17 באוקטובר 2003 הם איבדו את הבכורה בתואר זה לגורד השחקים טאיפיי 101. מגדלי פטרונס הם עדיין הבניינים הגבוהים בעולם הבנויים כ"תאומים". מגדלים אלו הם הראשונים מחוץ לארצות הברית שזכו לתואר "הבניין הגבוה בעולם" מאז 1885. עם השלמתם ב-1998, הם עקפו את מגדלי התאומים שבמרכז הסחר העולמי בניו יורק בתואר צמד המגדלים התאומים הגבוה בעולם, כ-3 שנים בלבד לפני החרבתם בפיגועי 11 בספטמבר. נכון לשנת 2025, הם הבניינים השני בגובהם בקואלה לומפור, השני בגובהם במלזיה, ה-14 בגובהם באסיה וה-19 בגובהם בעולם. ראו גם מגדל פטרונס 3 לקריאה נוספת קישורים חיצוניים אתר האינטרנט הרשמי של מגדלי פטרונס (באנגלית) מגדלי פטרונס, באתר אנציקלופדיה בריטניקה (באנגלית) מגדלי פטרונס באתר המועצה לבניינים גבוהים וסביבת מחיה עירונית (CTBUH) מגדלי פטרונס באתר משרד האדריכלים סזאר פלי ושות' מגדלי פטרונס באתר משרד האדריכלים אדמסון אסושיאייטס מגדלי פטרונס במשרד המהנדסים ת'ורנטון טומאסטי מגדלי פטרונס באתר מוזיאון גורדי השחקים עלייה לצורך ירידה: גורדי שחקים שחזו את המשברים הפיננסיים הגרועים בהיסטוריה, באתר כלכליסט, 30 במאי 2013 בנייה מעולם אחר: מגדלי פטרונס, סרטון באתר יוטיוב, 11 ביולי 2015 תמונות הערות שוליים